Diari Oficial de la Generalitat Valenciana


Sumari del DOGV 8046, del 23-05-2017 (2017/3405)

RESOLUCIÓ de 12 de març de 2017, del director general d'Agricultura, Ramaderia i Pesca, per la qual s'estableixen les normes per a la producció integrada en cítrics, en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8046

Data del DOGV
:   23-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3405


Data del document
:   12-03-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 12 de març de 2017, del director general d'Agricultura, Ramaderia i Pesca, per la qual s'estableixen les normes per a la producció integrada en cítrics, en l'àmbit de la Comunitat Valenciana. [2017/3405]  
La norma tècnica vigent a la Comunitat Valenciana sobre producció integrada en cítrics va ser establida per la Resolució de 29 d'abril de 2014, del director general de Producció Agrària i Ramaderia.  
L'experiència adquirida i alguns canvis normatius sobre productes fitosanitaris van aconsellar fer diverses revisions i modificacions. Ara està vigent, a més de l'anterior, la Resolució de 29 de març de 2016, del director general d'Agricultura, Ramaderia i Pesca que substitueix l'annex XVIII i modifica la pràctica «Maquinària aplicable».  
  
Els canvis que es produeixen contínuament entre els fitosanitaris autoritzats per la legislació obliga a revisar anualment aquest annex d'estratègia de control integrat. La publicació d'un nou annex implicaria l'existència de tres resolucions diferents en vigor, amb un grau de dispersió que dificultaria en gran manera el maneig pràctic de la norma per part dels interessats, per la qual cosa es considera oportú actualitzar l'annex XVIII i refondre totes les resolucions en una sola.  
En conseqüència, i segons la disposició final primera, d'aplicació de l'Ordre 44/2010, de 14 de desembre, de 2010, de la Conselleria d'Agricultura, Pesca i Alimentació, sobre reglamentació de les produccions obtingudes per tècniques d'agricultura integrada i de les condicions d'autorització de les entitats de control i certificació que faculta el director general competent en matèria de sanitat vegetal, per a dictar els actes, resolucions i instruccions que siguen necessaris per a l'aplicació d'aquesta ordre, resolc:  
  
Primer  
Derogar:  
- La Resolució de 29 d'abril de 2014, del director general de Producció Agrària i Ramaderia, per la qual s'estableixen les normes per a la producció integrada en cítrics en l'àmbit de la Comunitat Valenciana.  
  
- La Resolució de 29 de març de 2016, del director general d'Agricultura, Ramaderia i Pesca, per la qual es modifiquen les normes per a la producció integrada en cítrics, en l'àmbit de la Comunitat Valenciana.  
  
  
Segon  
Establir la reglamentació per al cultiu de cítrics a la Comunitat Valenciana sota la denominació de producció integrada, i fixar les normes estrictes i prohibicions que han de complir-se, i també les recomanacions.  
  
Tercer  
Aquesta resolució entrarà en vigor als 15 dies de la publicació  
  
València, 12 de març de 2017.- El director general d'Agricultura, Ramaderia i Pesca: Rogelio Llanes Ribas.  
  
  
Pràctica: preparació del terreny per a la plantació  
Norma estricta o prohibició  
Eliminar les restes vegetals procedents d'anteriors cultius.  
No està permesa la desinfecció química del terreny, excepte en els casos justificats tècnicament i autoritzats per l'organisme oficial corresponent.  
En els sòls poc profunds o amb tendència a l'entollada, la plantació s'efectuarà sobre cavallons, alterons o pujols, a fi d'evitar problemes fitosanitaris en el sistema radicular.  
La profunditat mínima de sòl utilitzable per les arrels haurà de ser de 40 cm.  
Recomanació  
Desfonar el terreny quan apareguen capes compactades a escassa profunditat.  
En les replantacions és convenient voltejar el sòl i deixar-lo airejar durant almenys un any abans d'efectuar una nova plantació.  
Efectuar una aportació de matèria orgànica i adobament de fons segons les dades obtingudes de l'anàlisi del sòl.  
És recomanable la pràctica de la solarització.  
  
Pràctica: plantació  
Norma estricta o prohibició  
El material vegetal utilitzat en les noves plantacions procedirà de vivers autoritzats, haurà d'estar certificat i, si és el cas, proveït de passaport fitosanitari.  
El patró empleat haurà d'adaptar-se a les condicions edàfiques de la parcel·la i ser resistent a les fisiopaties predominants en aquesta (annex I).  
No podran utilitzar-se patrons sensibles al fong Phytophthora sp. (annex II)  
Tampoc es permet la implantació de combinacions empelt/patró sensibles al virus de la Tristesa (annex II).  
Quan l'empelt el realitze el mateix agricultor o bé se sobreempelte la plantació, les gemmes utilitzades hauran d'estar certificades com a lliures de virus.  
Les varietats hauran de triar-se per la seua adaptació a les condicions microclimàtiques de la parcel·la de manera que es minimitzen els possibles danys per accidents meteorològics (fred, vent, pluja, etc.). En àrees amb risc freqüent de gelades s'utilitzaran varietats que, per la seua època de recol·lecció estiguen menys exposades a patir danys en el fruit. (annex III)  
Quan existisquen distintes varietats, dins d'una mateixa explotació, la seua distribució haurà de permetre el cultiu independent de cada una d'aquestes. Es permetrà excepcionalment el doblat amb dues varietats distintes en una parcel·la quan es tracte d'un canvi varietal mitjançant empelt o per doblat. En aquest cas haurà d'haver-hi un compromís escrit del titular de l'explotació d'arrancar la varietat antiga abans de 3 anys des del doblat. Així mateix, el tècnic responsable de l'explotació emetrà un informe agronòmic on donarà el vistiplau a la situació.  
No es permeten els cultius associats de distintes espècies en la mateixa parcel·la.  
En les parcel·les establides es realitzarà una avaluació de la incidència de virosi. La manifestació de símptomes d'aquestes malalties en més del 25 % dels arbres exclourà la plantació de la producció integrada.  
  
Les afeccions greus del fong Phytophthora sp. en la soca o en el tronc de més del 25 % de l'arbratge també exclourà la plantació de la producció integrada.  
En les parcel·les no abancalades la disposició de les files dels arbres serà aquella que minimitze l'erosió del terreny seguint, en la mesura que es puga, les corbes de nivell.  
Recomanació  
A fi d'aconseguir una estructura de plantació que permeta el pas de la maquinària i agilitze les labors, es recomanen els següents marcs de plantació (separació entre files x separació entre plantes dins de la fila):  
  
Tarongers: 6 x 4 m  
Mandariners (en general): 5,5 x 4 m  
Marisol: 5 x 3,5 m  
Clausellina i Okitsu: 4 x 2 m  
Llimeres i pomelos: 7 x 5 m  
Aquests marcs podran ampliar-se o reduir-se en funció del vigor de la combinació empelt/patró i de la fertilitat i profunditat del sòl.  
Han d'evitar-se els doblats de plantacions adultes amb plançons, excepte quan estiguen tècnicament molt justificats.  
Ha d'evitar-se la plantació de varietats autocompatibles a les existents en les proximitats de la parcel·la, per a evitar la pol·linització encreuada.  
  
Pràctica: reg  
Norma estricta o prohibició  
El volum màxim anual utilitzat en el reg no podrà sobrepassar els 7.000 m³/ha en el reg per inundació i els 6.000 m³/ha en el reg localitzat.  
La dosi d'aigua per unitat de superfície utilitzada en cada reg i la freqüència de reg hauran d'acomodar-se a la capacitat de retenció d'humitat del terreny per a evitar les perdudes d'aigua en profunditat i la consegüent lixiviació de nutrients. Aquesta pràctica haurà de planificar-se davall l'assessorament del tècnic corresponent.  
S'haurà de disposar de les característiques analítiques de qualitat i contingut de nutrients de l'aigua de reg, a fi de prendre decisions sobre la seua utilització. A aquest efecte es realitzaran anàlisis de l'aigua de reg cada tres anys.  
Es prohibeix la utilització d'aigües residuals sense haver estat depurades.  
En el reg per inundació, la longitud dels bancals i el pendent hauran d'adaptar-se a la textura del terreny i al mòdul de reg, a fi d'aconseguir la màxima uniformitat possible en la distribució de l'aigua.  
  
En el reg per goteig, el nombre d'emissors per arbre, el volum d'aigua aportat per cada un d'ells i la freqüència de reg hauran d'establir-se en funció de la textura del terreny, de manera que s'aconseguisca una superfície mullada a la profunditat radicular d'aproximadament  
el 50 % de l'àrea ombrejada, i s'eviten problemes de saturació d'humitat o de pèrdues d'aigua en profunditat.  
En el reg localitzat, el coeficient d'uniformitat del sector de reg (eficiència d'aplicació) haurà de superar el 85 %.  
Les parcel·les hauran de tindre un adequat drenatge o disposar de la possibilitat d'evacuació superficial de les aigües, per a evitar l'entollada prolongada quan es produïsquen fortes precipitacions.  
S'haurà de mantindre en bon estat de conservació els sistemes de distribució de l'aigua per a evitar les pèrdues de recursos.  
Recomanació  
Es recomana, si això és possible, no utilitzar aigües per al reg la conductivitat de les quals supere els 3 milisiemens/cm, amb un RAS (Relació d'Absorció de Sodi) major de 9, o amb una concentració d'ions clorur que excedisca de 10 meq/l. Tampoc és convenient utilitzar aigües amb concentracions de bor superiors a 0,75 mg/l.  
En el reg per inundació es recomana no utilitzar bancals amb una longitud superior als 120 m en sòls argilosos i 75 m en arenosos.  
  
En els terrenys de naturalesa argilosa convé que el pendent del terreny, en el sentit del reg, s'aproxime al 0,5 per mil, mentres que en les arenosos es pot arribar al 2 per mil. No és aconsellable utilitzar mòduls de reg superiors a 40 l/seg.  
En els annexos IV i V s'exposa, a títol orientatiu, el nombre d'emissors per arbre i les freqüències de reg que es consideren òptimes en funció de la textura del sòl.  
Per a determinar el volum d'aigua que s'ha d'aportar en cada reg, es recomana utilitzar les lectures d'un tanc evaporomètric (aplicant els càlculs que s'exposen en l'annex VI) o, a falta d'això, usar una bateria de tensiòmetres.  
En les instal·lacions de reg localitzat es recomana la utilització de materials certificats pel programa de control i certificació desenvolupat en el conveni Conselleria d'Agricultura, Pesca i Alimentació - Universitat Politècnica de València.  
  
Pràctica: fertilització  
Norma estricta o prohibició  
El programa d'adobat s'efectuarà en funció de les característiques de la plantació (edat, varietat, patró, marc de plantació, producció, tipus de sòl, sistema de cultiu, etc.) i dels nivells d'elements nutritius continguts en el sòl i aigua de reg, tenint en compte l'estat nutricional de la planta definit per l'anàlisi foliar. Per a això serà obligatori efectuar, com a mínim, una anàlisi de sòl per parcel·la homogènia cada 5 anys, un de l'aigua de reg cada 3 anys i un altre de fulles cada 2 anys.  
  
Les anàlisis s'adjuntaran al llibre d'explotació, i estaran a disposició dels organismes encarregats de la supervisió de la producció integrada.  
  
A l'inici del programa de producció integrada és necessari realitzar les anteriors anàlisis.  
La quantitat de nitrogen aportada no podrà superar els 240 kg/ha i any en reg per inundació i els 200 kg/ha i any en reg localitzat.  
La dosi màxima de fòsfor no haurà de sobrepassar els 80 kg de P2O5 per hectàrea i any i la de potassi els 160 kg de K20 per hectàrea i any. No obstant això, aquestes limitacions podran reduir-se o incrementar-se, en funció de la riquesa del sòl en fòsfor i potassi assimilables i la resposta de la planta expressada per l'anàlisi foliar, segons els percentatges que s'exposen en els annexos VIII i IX.  
En plantacions joves les quantitats de nitrogen, fòsfor i potassi per arbre i any no hauran de superar les exposades en l'annex X, encara que en el cas del fòsfor i potassi es permeten correccions de les dosis màximes, en els percentatges exposats en els annexos VIII i IX, dins dels mateixos condicionants. No obstant això, en el cas de plantacions de molt alta densitat, mai es podran sobrepassar les dosis per hectàrea que es defineixen en els dos apartats anteriors.  
La dosi de nitrogen mineral s'establirà per diferència entre les necessitats totals i la quantitat de N aportat per l'aigua de reg, que depén de la seua concentració en Nitrat i del volum d'aigua aportat (veure annex XI).  
De forma semblant, caldrà també tindre's en compte el N aportat per la matèria orgànica del sòl (vegeu annex XII).  
La concentració foliar de N no podrà sobrepassar el valor del 2,9 % sobre matèria seca.  
Els nivells foliars de fòsfor i potassi no hauran de sobrepassar els valors del 0,16 % i 1 % sobre matèria seca respectivament. Aquesta norma s'estableix amb l'excepció dels sòls que en la primera anàlisi mostren una alta riquesa en aquests elements.  
Els elements nutritius han de ser subministrats fonamentalment a través del sòl. Les polvoritzacions foliars de macro i oligoelements hauran de limitar-se a la correcció d'estats carencials (annex VII), sempre que les condicions edàfiques de la parcel·la restringisquen l'eficàcia del seu tractament pel sòl. Els tractaments destinats a previndre carències estaran protegits tècnicament, per a la qual cosa es tindrà en compte el balanç d'aportacions i d'extraccions.  
No s'adobarà durant la parada vegetativa hivernal.  
En les plantacions regades per inundació, l'adobat nitrogenat haurà de fraccionar-se, com a mínim, en dues aportacions ?una a la primavera i una altra a l'estiu- excepte en els terrenys marcadament arenosos on s'aplicarà, almenys, en tres fraccions distribuïdes entre ambdós períodes.  
En plantacions amb reg localitzat, la fertilització s'efectuarà mitjançant adobaments solubles dissolts en l'aigua de reg (annex XIII).  
Aquests es dosificaran amb alta freqüència, que haurà de ser com a mínim setmanal.  
L'aplicació d'altres nutrients només es realitzarà quan estiga tècnicament justificada per la manifestació de la seua deficiència en l'anàlisi foliar (annex VII) i s'aplicaran d'acord amb les seues prescripcions tècniques.  
Els adobs orgànics i minerals han de presentar un baix contingut en metalls pesants i altres productes tòxics.  
No s'usaran llots de depuradora o altres residus sòlids urbans sense tractament previ i el seu ús respectarà les exigències dels annexos XIV i XV. Es disposarà de la documentació corresponent conforme a l'article 4 del RD 1310/1990 pel qual es regula la utilització de llots de depuradora en el sector agrari, que inclourà el contingut en metalls pesants i organismes patògens.  
Se seguiran estrictament les normes exposades en els apartats corresponents al reg, quant a no aplicar excessius volums d'aigua i procurar una màxima uniformitat en la distribució d'aquesta, per a evitar la lixiviació de nitrats o d'altres nutrients.  
S'evitaran les entollades prolongades del terreny per a minimitzar les pèrdues de N per desnitrificació.  
En tot cas, i per a aquelles explotacions agràries ubicades en els termes municipals designats pel Decret 13/2000, de 25 de gener, del Govern Valencià i les posteriors modificacions, com a zones vulnerables a la contaminació de les aigües per nitrats procedents de fonts agràries, l'aportació de nitrogen s'ajustarà a les quantitats, si són menors a les exigides en aquesta reglamentació, i períodes de prohibició de fertilització nitrogenada establits en el corresponent programa d'actuació aprovat per una ordre de la conselleria competent en matèria d'agricultura.  
  
Recomanació  
Es recomana seguir el programa informàtic FERTICIT per al càlcul de la dosificació de l'adobat.  
Es recomana l'aplicació de matèria orgànica d'origen vegetal o animal, com a millorant de la condició i fertilitat del sòl. La dosificació orientativa és de 20-30 tm/ha cada 2-3 anys.  
Es recomana aplicar els fertilitzants nitrogenats amb el major grau de fraccionament possible.  
És molt convenient seleccionar els fertilitzants en funció que la seua naturalesa química, perquè aquesta cause els menors efectes adversos possibles sobre l'estructura i pH del sòl, i no provoque efectes tòxics en les plantes (annexos XVI i XVII)  
Es tendirà a l'ocupació d'adobs preparats en formes que reduïsquen la contaminació de sòls i aigües.  
En el reg per inundació, els adobaments s'aplicaran amb el sòl al punt i se soterraran immediatament mitjançant una labor. Aquest sistema és preferible al de la incorporació al terreny mitjançant un reg, ja que amb això es poden produir pèrdues de nutrients per llavat o una deficient distribució d'aquests per arrossegament superficial. En tot cas, quan s'apliquen els adobaments amb el reg a manta el pendent del terreny haurà de ser l'adequat a la textura que tinga, per a aconseguir una distribució el més homogènia possible dels nutrients.  
  
Pràctica: fitoreguladors  
Norma estricta o prohibició  
Els tractaments hormonals hauran d'efectuar-se amb l'expressa autorització i davall l'estricte control del responsable tècnic.  
En tot cas, només podran utilitzar-se els següents composts amb activitat en la regulació del desenvolupament:  
Àcid gibberèl·lic i la seua mescla amb MCPA per a augmentar el quallat de les varietats improductives i evitar alteracions de la corfa del fruit sempre que s'utilitze a una dosi inferior als 10 mg/l de matèria activa i 45 dies abans de la recol·lecció. També s'autoritza la seua utilització per al control de la floració.  
Per a evitar la caiguda del fruit en taronger podrà utilitzar-se Triclopir, Diclorprop-p y 2,4-D Ácid, seguint les dosis, els terminis de seguretat i la resta de condicions d'ús establides en la seua autorització  
Per a augmentar la grandària del fruit es permet la utilització d'auxines de síntesi autoritzades, sempre que no se superen els 25 mg/l de matèria activa aplicada i s'efectue el tractament abans del 15 de juliol, sense que hi haja fruits madurs en l'arbre.  
Recomanació  
El ratllat de branques pot utilitzar-se com a tècnica alternativa per a incrementar la qualitat de les varietats amb problemes de fructificació.  
  
  
Pràctica: poda  
Norma estricta o prohibició  
Els arbres han de podar-se, com a mínim, amb freqüència bianual, per a millorar la qualitat del fruit, evitar la fructificació anyívola, millorar l'aireig i il·luminació de l'arbre, facilitar la recol·lecció de la fruita, augmentar la penetració i eficàcia dels tractaments fitosanitaris i reduir el consum de plaguicides.  
En la poda s'eliminaran els xupladors i rebrots del tronc, les branques seques o debilitades, les que per la seua posició o orientació poden dificultar els tractaments i les que creixen verticalment en el centre de l'arbre, per a obrir la part superior de la copa.  
Es prohibeix la crema de les restes de poda en condicions incontrolades i quan existisca risc de propagació del foc.  
En la realització de la poda s'hauran de desinfectar els instruments de tall quan es canvie de parcel·la o varietat.  
Recomanació  
Es recomana incorporar al terreny les restes de poda mitjançant trossejat i trituració in situ, excepte en el cas que manifesten símptomes d'atac de plagues o malalties (alternària,?). En aquest cas, es retiraran del camp i cremaran immediatament.  
  
Pràctica: maneig del sòl, treball i control de males herbes  
Norma estricta o prohibició  
S'adoptaran mesures de conservació de sòl, a fi d'evitar fenòmens d'erosió.  
Es prohibeix la utilització repetitiva d'eines agrícoles que destruïsquen l'estructura del sòl i propicien la formació de capes compactades.  
Els herbicides permesos són aquells autoritzats per al cultiu de cítrics en el Registre Oficial de Productes Fitosanitaris del Ministeri d'Agricultura, Pesca i alimentació.  
Es prohibeix l'ús d'herbicides residuals en els sòls arenosos o prop de fonts d'aigua o quan la capa freàtica estiga a menys d'un metre de profunditat.  
L'aplicació d'herbicides es durà a terme en el moment de màxima sensibilitat de les males herbes, la qual cosa permetrà l'aplicació de les matèries actives en dosi mínima.  
Des de mitjans de la tardor fins a finals d'hivern es mantindrà la coberta vegetal espontània.  
Recomanació  
Les males herbes es controlaran, sempre que es puga, amb mitjans mecànics, efectuant labors superficials amb eines agrícoles que causen una mínima alteració del terreny. Es recomana realitzar les labors quan el sòl tinga saó.  
Només s'utilitzaran herbicides en aquells casos en què l'ocupació de maquinària siga molt dificultosa.  
Els herbicides s'aplicaran preferentment de forma localitzada.  
El volum màxim de caldo recomanat per a aplicació d'herbicides és de 400 l/ha de sòl tractat.  
S'aconsella la rotació de matèries actives a fi d'evitar l'aparició de resistències.  
  
Pràctica: control de plagues i malalties  
Norma estricta o prohibició  
En el control de plagues i malalties s'anteposaran els mètodes biològics, biotècnics, culturals, físics i genètics, als químics.  
L'estimació del risc es farà mitjançant avaluacions dels nivells poblacionals, estat de desenvolupament de les plagues i fauna útil, fenologia del cultiu i condicions climàtiques, d'acord amb l'estratègia de control integrat establida en l'annex XVIII. El nombre d'arbres a mostrejar per a l'avaluació dels nivells poblacionals serà de 25, excepte quan en l'annex es determine una altra quantitat.  
El tractament químic haurà de respondre a una estimació poblacional de la plaga o malaltia que ho justifique com a única alternativa per al control del problema fitosanitari present. Amb tal fi es consideraran els llindars reflectits en l'annex XVIII. Els nivells de plaga previs als tractaments hauran d'anotar-se en el llibre d'explotació.  
Les matèries actives autoritzades són les exposades en l'annex XVIII, que han sigut seleccionades basant-se en criteris de: eficàcia, toxicitat, persistència, efecte sobre la fauna útil i impacte ambiental.  
Queda, per tant, estrictament prohibida la utilització de productes no especificats en aqueix annex.  
Queda prohibit l'ús de formulacions classificades com «molt tòxiques (T+)».  
Es prohibeixen els tractaments periòdics i sistemàtics sense justificació tècnica (calendaris de tractaments).  
Queda prohibit abandonar el control fitosanitari abans de la finalització del cicle vegetatiu del cultiu; i també l'ocupació de productes fitosanitaris en els marges dels corrents d'aigua.  
Recomanació  
Es recomana alternar matèries actives per a evitar problemes de resistències, i també reduir l'àrea tractada a focus o rodals de la parcel·la quan siga possible.  
Es recomana la reducció, al mínim possible, de la concentració de matèria activa i volum de caldo utilitzat, i disminuir la superfície vegetal tractada; tot això sense comprometre l'eficàcia del tractament.  
La presència de residus haurà de minimitzar-se mitjançant la màxima ampliació possible dels terminis de seguretat.  
En els tractaments efectuats amb polvoritzadors hidropneumàtics, els volums màxims de caldo i d'aire recomanats són:  
1. Per a agents parasitaris de localització externa  
Volum d'aplicació: 1.200 l/ha  
Cabal d'aire: 30.000/m3h  
2. Per a agents parasitaris de localització interna  
Volum d'aplicació 2.500 l/ha. En el cas d'emprar oli mineral només, o en especials estructures de plantació, el volum màxim de caldo podrà ser de fins a 3.500 l/ha.  
Cabal d'aire: 50.000/m3h  
3. La velocitat d'eixida de l'aire no haurà d'excedir els 30 m/seg i la pressió de treball de 20 bar.  
En els tractaments efectuats amb polvoritzadors hidràulics amb disparadors accionats manualment, el volum màxim de caldo és 1. Per a agents parasitaris de localització externa: 2.500 l/ha, amb un diàmetre màxim només de boca de 1,5 mm.  
2. Per a agents parasitaris de localització interna: 5.000 l/ha, amb un diàmetre màxim només de boca de 2 mm.  
3. La pressió de treball no haurà d'excedir els 30 bar.  
  
Pràctica: maquinària d'aplicació  
Norma estricta o prohibició  
La maquinària utilitzada en l'aplicació de productes fitosanitaris, herbicides, adobaments foliars, etc., haurà de trobar-se en un adequat estat de funcionament, la qual cosa permetrà elevar l'eficàcia en la utilització, i per tant, disminuiran els efectes contaminants que provoquen les pèrdues incontrolades, amb un sensible estalvi econòmic.  
Només podran ser utilitzats, per a la producció integrada, els equips de tractament revisats per qualsevol estació d'Inspecció Tècnica d'Equips d'Aplicació de Fitosanitaris (ITEAF) autoritzada segons el Reial decret 1702/2011, de 18 de novembre, d'inspeccions periòdiques dels equips d'aplicació de productes fitosanitaris i el Decret 124/2014, de 25 de juliol, del Consell, pel qual es regulen les inspeccions periòdiques dels equips d'aplicació de productes fitosanitaris.  
  
La maquinària d'aplicació de productes fitosanitaris haurà de sotmetre's a una revisió per l'organisme competent amb la freqüència indicada en el Decret 124/2014 del Consell, que en l'actualitat és de cinc anys per a la primera revisió en tots els equips nous, adquirits a partir del 10 de desembre de 2011 i de tres anys per a les inspeccions posteriors. Només en el cas que l'equip siga declarat apte, podrà seguir emprant-se per als tractaments de producció integrada, per als efectes del qual serà identificat com cal.  
Quan s'utilitzen polvoritzadors hidràulics amb disparadors d'acció manual, aquests hauran de ser regulables en cabal i angle de con d'eixida.  
El responsable dels tractaments i els aplicadors hauran d'estar en possessió del carnet de manipulador de plaguicides d'ús fitosanitari corresponent.  
No hauran d'efectuar-se tractaments quan la velocitat del vent supere els 15 km/h. La temperatura màxima durant el tractament no superarà els 28ºC i la HR mínima serà del 40 %.  
El sistema de càrrega dels depòsits i el seu transport no ha de permetre abocaments de cap tipus a les séquies, canals, camins, etc.  
Recomanació  
Extremar les mesures de protecció personal abans, durant i després de les aplicacions de productes plaguicides (utilitzar un equip de protecció adequat, canviar-se de roba després dels tractaments, etc).  
Calibrar la maquinària abans de començar els tractaments, adequant els reglatges als requeriments de cada tipus d'aplicació.  
La maquinària emprada ha d'assegurar un correcte repartiment del producte i absència de deriva.  
Es recomana l'ocupació d'embocadures de baixa deriva.  
  
Pràctica: recol·lecció  
Norma estricta o prohibició  
La recol·lecció s'efectuarà en les millors condicions i amb la major atenció per a evitar lesions en els fruits que reduïsquen la seua qualitat i propicien les infeccions.  
No es recol·lectaran fruits mullats.  
S'eliminaran els fruits que presenten símptomes de la presència de patògens causants de podridures.  
Els fruits hauran de recol·lectar-se en un estat de maduresa que permeta aconseguir les exigències de qualitat comercial. Els paràmetres de maduresa mínims seran els establits en la part 2 de l'annex I del Reglament d'execució UE NRE. 543/2011 de la Comissió i modificacions, i també les categories de cítrics emparades per la denominació de producció integrada i els calibres mínims.  
Els productes recol·lectats, fins que no s'envien al centre de manipulació, es col·locaran sota sostre o en condicions tals que eviten la incidència directa dels agents atmosfèrics i en un lloc amb màxima ventilació.  
La fruita entrarà al magatzem el mateix dia que es collirà.  
  
Pràctica: tractament post-collita i conservació  
Norma estricta o prohibició  
En el cas de desverdització de la fruita, s'efectuarà amb un flux continu d'etilé a una concentració inferior a 5 mgr/l. i temperatura de 20-22ºC durant un màxim de 60 hores, a fi de no provocar l'envelliment de la pell.  
Les matèries actives i dosis autoritzades per als tractaments post-collita s'arrepleguen en l'annex XIX.  
Quan s'apliquen ceres, es compliran estrictament les condicions per al tractament de superfície de fruites que figuren en les llistes oficials d'additius per a l'elaboració de productes alimentaris.  
Recomanació  
S'evitarà en la mesura que es puga els tractaments post-recol·lecció.  
Es recomana l'ús de ceres naturals.  
  
Pràctica: emmagatzematge i envasament  
Norma estricta o prohibició  
S'efectuaran anàlisis per mostreig per a analitzar la possible presència de residus de productes fitosanitaris i garantir que s'han fet servir exclusivament les matèries actives autoritzades en aquest reglament, que es compleixen els límits màxims de residus de productes fitosanitaris (LMR) establits legalment, i amb els paràmetres de qualitat intrínseca i extrínseca exigits per les normes establides per a la producció integrada.  
L'emmagatzematge ha de realitzar-se amb procediments que permeten garantir la millor qualitat possible dels productes.  
En els magatzems ha de separar-se clarament els productes procedents de cultiu de producció integrada de la resta de productes convencionals.  
La neteja, desinfecció i lluita contra els paràsits dels llocs d'emmagatzematge es realitzarà de manera que no es produïsca cap tipus de contaminació dels productes.  
Es prendran les mesures adequades per a mantindre tots els elements que intervenen en el procés d'emmagatzematge i manipulació dels fruits amb la major neteja i asèpsia possibles:  
Es procedirà a la desinfecció total de la central hortofructícola una vegada a l'any.  
Les instal·lacions i la maquinària de la línia de confecció del fruit es netejaran i desinfectaran a l'inici, i almenys una vegada cada 15 dies durant el període de funcionament.  
Les caixes i els recipients utilitzats en el transport i emmagatzematge de la fruita es netejaran i desinfectaran almenys una vegada a l'any.  
Com a norma general, tots aquells elements que puguen afectar la condició dels fruits es netejaran a l'inici de la seua utilització per a la confecció de productes procedents d'agricultura integrada.  
Totes les màquines, recipients, elements de transport, envasos i llocs d'emmagatzematge i envasament hauran de complir les condicions següents:  
- No transmetre als productes amb què entren en contacte substàncies tòxiques o que puguen contaminar, ni originar reaccions químiques perjudicials.  
- No alterar les característiques de composició i els caràcters organolèptics dels productes.  
- La neteja es realitzarà amb mètodes i productes autoritzats, igual que el control de rosegadors i d'insectes.  
- Les operacions d'envasament han d'efectuar-se per sèries completes, separades físicament o en el temps d'operacions amb productes convencionals.  
  
Pràctica: protecció de l'entorn  
Norma estricta o prohibició  
Es prohibeix l'abocament dels productes agroquímics sobrants i dels líquids procedents de la neteja de la maquinària usada en el tractament de les aigua de canals, séquies, rius, pous, camins, etc.  
Els embolcalls, envasos i recipients de productes d'ús agrícola no hauran d'abandonar-se en la parcel·la ni pels voltants, sinó que s'arreplegaran i eliminaran a través dels procediments que estableix la llei.  
  
Els envasos es rentaran i l'aigua de la seua neteja s'incorporarà al depòsit de l'equip de tractament.  
  
  
Pràctica: llibre d'explotació  
Norma estricta o prohibició  
Els agricultors que s'incorporen a la producció integrada hauran de proveir-se d'un llibre d'explotació, en paper o informatitzat, preferentment segons el model publicat en la pàgina web de la Conselleria competent en matèria d'agricultura. No obstant això, es considerarà complit el requisit del llibre d'explotació en tots aquells casos en què l'agricultor mantinga actualitzat, per a altres fins o compromisos, un registre de dades de l'explotació en què consten, almenys, totes les dades arreplegades en el llibre d'explotació esmentat.  
En aquest llibre s'anotaran amb suficient detall totes les labors i incidències del cultiu, en les dates en què s'han realitzat o produït.  
La posada al dia haurà d'efectuar-se almenys setmanalment.  
L'agricultor o el tècnic responsable de l'explotació en règim de producció integrada es responsabilitzarà, amb la firma, de la veracitat de les operacions registrades en el llibre.  
Aquest llibre estarà sempre disponible per a la inspecció per l'entitat de Control i Certificació (ECC) de la producció integrada corresponent, o pels serveis oficials. A aquest efecte podrà reclamar-se en qualsevol moment i sense avís previ.  
Al llibre d'explotació haurà d'adjuntar-se-li la documentació que acredite les pràctiques de cultiu (factures etc.) i també els resultats de les anàlisis exigides. L'ECC i l'administració tindran lliure accés a les parcel·les de producció integrada per a efectuar les comprovacions oportunes.  
  
  
ANNEX I  
Comportament agronòmic de patrons enfront de condicions ecològiques adverses (Fisiopaties)  
  
Patrons Calcària Salinitat Entollada Gelades  
CITRANGE TROYER Sensible Sensible Sensible Resistent  
CITRANGE CARRIZO Sensible Sensible Resistent Resistent  
SWINGLE CITRUMELO FIK 3384 Molt sensible Resistència mitjana Molt resistent Resistent  
PONCIRUS TRIFOLIATA Molt sensible Molt sensible Molt resistent Molt resistent  
TARONGER AMARG Resistent Resistència mitjana Sensible Resistent  
TARONGER DOLÇ Molt sensible Resistència mitjana Sensible Resistent  
MANDARINER CLEOPATRA Resistent Molt resistent Sensible Resistent  
MANDARINER COMÚ Resistent Resistència mitjana Resistència mitjana Resistent  
CITRUS MACROPHYLLA Resistent Resistent - Molt sensible  
CITRUS TAIWANICA Resistent Resistent Resistència mitjana Sensible  
CITRUS VOLKAMERIANA Resistent Resistència mitjana Resistent Sensible  
FORNER-ALCAIDE NRE. 5 Resistència mitjana Resistència mitjana Resistent Resistent  
FORNER-ALCAIDE NRE. 2418 Resistent Resistència mitjana - Resistent  
  
  
  
  
  
ANNEX III  
Varietats de cítrics recomanades. Períodes de recol·lecció  
  
ANNEX IV  
Nombre d'emissors per arbre en reg per goteig  
  
Edat de l'arbre  
(anys) Tipus de sòl  
 Argilós Trit Arenós Gravenc  
1 - 2  
3 - 4  
5 - 6  
7 - 8  
> 8 1  
1  
2  
2 - 4  
4 1  
2  
4  
4 - 6  
6 1 - 2  
2 - 4  
4 - 6  
6 - 8  
8 2  
4  
6  
8  
8 - 12  
  
  
  
ANNEX V  
Freqüència de reg recomanada en sistemes localitzats  
  
Època Tipus de sòl  
 Argilós Trit Arenós Gravenc  
PRIMAVERA G - 2 vps  
MA - 1 vps G - 3 vps  
MA - 2 vps G - a diari  
MA - 3 vps G - 1-2 vpd  
MA - a diari  
ESTIU G - 3 vps  
MA - 2 vps G - a diari  
MA - 3 vps G - a diari  
MA - a diari G - 2-3 vpd  
MA - a diari  
TARDOR G - 2 vps  
MA - 1 vps G - 3 vps  
MA - 2 vps G - a diari  
MA - 3 vps G - 1-2 vpd  
MA - a diari  
  
  
G: reg per goteig  
MA: reg per microaspersió  
vps: vegades per setmana  
vpd: vegades per dia  
  
  
ANNEX VI  
Càlcul de les necessitats d'aigua en el reg localitzat  
  
El volum a diari d'aigua a aportar a la plantació de cítrics expressat en l/m² (mm) s'obté per la fórmula següent:  
  
ETc = K x Eo  
  
on:  
ETc: és l'evapotranspiració del cultiu en l/m² (mm) que expressa el consum d'aigua per unitat de superfície cultivada.  
Eo=Evaporació de l'aigua del tanc expressada en mm/dia.  
K: és un coeficient corrector que s'obté del producte Kp x Kc, sent Kp el coeficient corrector de la lectura del tanc, corresponent a la seua ubicació, i Kc el coeficient de cultiu definit per l'expressió Kc = 0,046 + (0,0089. PAs), sent PAs el percentatge d'àrea ombrejada per la planta.  
  
  
PAs = àrea ombrejada (m²) x 100  
 marco de plantació (m²)   
  
  
  
ANNEX VII  
Nivells de deficiència en l'anàlisi foliar  
  
Nitrogen (%) < 2.30  
Fòsfor (%) < 0.10  
Potassi (%) < 0.50  
Calci (%) < 1.60  
Magnesi (%) < 0.15  
Sofre (%) < 0.14  
Hierro (ppm) < 35  
Zinc (ppm) < 14  
Manganés (ppm) < 12  
Bor (ppm) < 21  
Coure (ppm) < 3  
Molibdé (ppm) < 0.06  
  
  
  
  
ANNEX VIII  
Factors de correcció per a l'adobament fosfòric d'acord amb les anàlisis de sòl i foliar  
  
Nivell de P Nivell de P % Carbonat càlcic  
de la terra foliar 0 -2 2 - 20 > 20  
Molt baix MB  
B  
N + 100  
+ 80  
+ 60 + 120  
+ 100  
+ 80 + 140  
+ 120  
+ 100  
Baix MB  
B  
N + 80  
+ 60  
+ 40 + 100  
+ 80  
+ 60 + 120  
+ 100  
+ 80  
Normal B  
N  
A + 20  
€  
- 20 + 30  
+ 10  
€ 10 + 40  
+ 20  
€  
Alt N  
A  
MA - 60  
€ 100  
€ 100 € 50  
€ 100  
€ 100 € 40  
€ 60  
€ 100  
Molt alt N  
A  
MA - 80  
€ 100  
€ 100 € 70  
€ 100  
€ 100 € 60  
€ 100  
€ 100  
  
  
+: % increment de les dosis anuals d'adobs  
?: % reducció de les dosis anuals d'adobs  
  
  
  
ANNEX IX  
Factors de correcció per a l'adobament potàssic d'acord amb les anàlisis de sòl i foliar  
  
Nivell de K Nivell de K Tipus de sòl  
de la terra foliar Arenós Trit Argillós  
Molt baix MB  
B  
N + 100  
+ 80  
+ 60 + 110  
+ 90  
+ 70 + 120  
+ 100  
+ 80  
Baix MB  
B  
N + 50  
+ 40  
+ 30 + 60  
+ 50  
+ 40 + 70  
+ 60  
+ 50  
Normal B  
N  
A + 20  
€   
- 50 + 30  
€  
- 40 + 40  
€  
- 30  
Alt N  
A  
MA - 100  
€ 100  
€ 100 € 90  
€ 100  
€ 100 € 80  
€ 100  
€ 100  
Molt alt N  
A  
MA - 100  
€ 100  
€ 100 € 100  
€ 100  
€ 100 € 100  
€ 100  
€ 100  
  
  
+: % Increment de les dosis anuals d'adobat  
?: % reducció de les dosis anuals d'adobat  
  
  
  
ANNEX X  
Dosis màximes d'adobs permeses per a arbres joves  
  
Edat de la plantació  
(anys) Nitrogen (N)  
(gr/arbre) Fòsfor (P2O5)  
(gr/árbre) Potassi (K2O)  
(gr/arbre)  
1  
2  
3  
4  
5  
6 40  
80  
120  
160  
240  
320 10  
20  
30  
40  
50  
60 10  
20  
40  
80  
100  
120  
  
  
  
ANNEX XI  
Aportació de nitrogen per l'aigua de reg  
  
Per a calcular la quantitat aproximada de nitrogen per hectàrea aportada per l'aigua de reg en funció de la seua concentració en ió Nitrat, pot utilitzar-se la fórmula següent:  
  
kg N/hi ha = [NO-3] x Vr x 22.6 x F  
 100.000   
  
  
on  
[NO-3]: és la concentració de Nitrat en l'aigua de reg expressada en ppm (parts per milió = mg/l).  
Vr: Volum total de reg en m³/ha.  
22.6: Percentatge de riquesa en N del NO-3.  
F: Factor que depén de l'eficiència del reg i considera la pèrdua d'aigua.  
  
  
ANNEX XII  
Nitrogen procedent de la matèria orgànica del sòl  
  
Matèria orgànica del sòl  
(%) Nitrogen anual disponible (kg/ha)  
 Arenós Trit Argilós  
0,5  
1,0  
1,5  
2,0  
2,5  
3,0 10 € 15  
20 € 30  
30 € 45  
40 € 60  
€  
- 7 - 12  
15 € 25  
22 € 37  
30 € 50  
37 € 62  
€ 5 - 10  
10 € 20  
15 € 30  
20 € 40  
25 € 50  
30 € 60  
  
  
  
  
ANNEX XIII  
Principals adobaments nitrogenats solubles utilitzats en fertirrigació  
  
Tipus d'adob Riquesa Solubilitat (gr/l)  
 0ºC 20ºC  
Nitrogenats Urea  
Nitrat amònic  
Nitrat càlcic  
Sulfat amònic 46 % N  
33,5 % N  
15,5 % N  
20,6 % N 780  
900  
1.020  
380 1.190  
1.185  
1.670  
700  
Fosforats Àcid fosfòric  
Fosfat monoamònic  
Fosfat diamònic 75 % P2O5  
50 % P2O5  
46 % P2O5 Soluble en totes les proporcions  
 102 225  
 198 413  
Potàssics Sulfat potàssic  
Nitrat potàssic  
Clorur potàssic 50 % K2O  
44 % K2O  
60 % K2O 32  
96  
130 67  
195  
277  
  
  
  
  
ANNEX XIV  
Aportacions màximes de metalls pesants al sòl  
  
Element Aportació màxima  
(kg/ha/any)  
Cadmi  
Mercuri  
Plom  
Níquel  
Cinc  
Coure 0,15  
0,1  
15  
3  
30  
12  
  
  
  
ANNEX XV  
Concentracions màximes de metalls pesants permeses en el sòl  
  
Element Concentració màxima  
(mg/kg de sòl)  
Cadmi  
Mercuri  
Plom  
Níquel  
Zinc  
Coure 3  
1,5  
150  
75  
300  
140  
  
  
  
ANNEX XIX  
Productes tolerats i condicions d'ús per als tractaments de post-collita en cítrics  
  
1. FLUDIOXONIL  
2. FOSETIL-AL  
3. IMAZALIL  
4. ORTOFENILFENAT SÒDIC  
5. ORTOFENILFENOL  
6. PIRIMETANIL  
7. PROCLORAZ  
8. PROPICONAZOL  
9. TEBUCONAZOL  
10. TIABENDAZOL  
11. Queda prohibida qualsevol aplicació fungicida post-recol·lecció, no arreplegada en els apartats anteriors.  
12. Les condicions d'ús permeses són les arreplegades en el Registre de Productes Fitosanitaris  
  
Notes:  
- Les matèries actives indicades en aquest annex XVIII contra cada plaga podran excepcionalment ser utilitzades contra altres plagues, sempre que estiguen registrades contra aquestes i es respecten les restriccions establides en el reglament de producció integrada.  
- En situacions molt excepcionals, poden autoritzar-se altres matèries actives no previstes en esta norma tècnica sempre que estiga registrat el seu ús en el cultiu, siga autoritzat per escrit la seua utilització per a la producció integrada en cítrics per la Direcció General d'Investigació i Tecnologia Agroalimentària, amb les condicions i limitacions que assenyale aquesta autorització.  
- El fet que un organisme aparega esmentat en l'annex XVIII no obliga l'operador a realitzar-ne el seguiment. No obstant això, el no-seguiment d'algun d'aquests organismes, com que no constitueix plaga en la zona de cultiu, ha d'estar justificat com cal.  
- No obstant la previsió de matèries actives admeses en els annexos XVIII i XIX en el cultiu de cítrics, i donades les freqüents renovacions o canvis en les condicions d'ús, el responsable de l'explotació ha de verificar abans del seu ús la vigència de l'autorització del formulat comercial i de l'ús i cultiu per al qual l'haja d'utilitzar, per mitjà de la corresponent consulta al Registre Oficial de Productes Fitosanitaris del Ministeri d'Agricultura, Pesca i alimentació, adreça web:   
  
http://www.magrama.gob.es/es/agricultura/temas/sanidad-vegetal/productos-fitosanitarios/fitos.asp.